5. தந்தை பெரியார் ஈ.வே.ரா. அவர்கள், எமது தந்தை அருள்மிகு [காகபுசுண்டர்] சித்தர் காக்கையர் ம. பழனிச்சாமி அவர்கள், அரசியல் மேதை திரு எம்.என்.ராய், இசுலாமியர்க்கு தனிநாடு வாங்கித் தந்த சின்னா [ஜின்னா] ... முதலியவர்களுடைய அறிவுரைப் படிதான்; “... ஆங்கிலேயர்கள் ‘திராவிட நாட்டை’ [தென்னிந்தியா] அல்லது தமிழ்நாட்டைத் தொடர்ந்து ஆளவேண்டும். வட இந்தியக் காரர்களிடம் திராவிடர்களை நிலையான அடிமைகளாக்கிச் சென்று விடக் கூடாது. காந்தி சுதந்திரம் என்ற பெயரால் தென்னிந்தியாவை வட இந்தியக் காரர்களுக்கு அடிமையாக்குகிறார். இது மாபெரும் மோசடி. வடநாட்டுக் காரனுக்கும், தென்னாட்டுக் காரனுக்கும் எந்தத் தொடர்பும் கிடையாது. இந்தியா ஒரே நாடாக இருக்க முடியாது. இருக்கவும் கூடாது. இந்தியாவைக் காந்தி கையில் கொடுத்தால் வடநாட்டான்தான் இந்தியாவை என்றென்றும் ஆளுவான். வட நாட்டான் தமிழர், தெலுங்கர், கன்னடியர், மலையாளி ... முதலியவர்களை இந்தியர் என்று ஒப்புக் கொள்ளவே மாட்டான். இந்தி பேசுகிறவன் மட்டுமே இந்தியனாகக் கருதப்படுவான். இந்தி பேசுகிறவனை எசமானனாக ஆக்கி விடாதீர்கள். திராவிடர்கள், தங்களை உணர்ந்து ஒற்றுமைப் பட்டுத் தனிநாடு கேட்கும் போது இந்திக்காரன் முடிந்தவரை தென்னிந்தியாவைச் சுடுகாடாக்கிய பிறகுதான் பிரித்துக் கொடுப்பான். அல்லது தனிநாடு கொடுக்கவே மாட்டான். திராவிடனுக ஒன்று சேரவும் மாட்டானுக! தனிநாடும் கிடைக்காது. வடநாட்டானுங்க நல்லாக் கொள்ளையடிப்பானுங்க! குதிரையேறுவானுங்க! மூட்டைப் பூச்சி போல் உறிஞ்சுவானுங்க! நீதியுள்ள ஆங்கில அரசு திராவிட நாட்டை நேரடி ஆட்சியின் கீழ் வைத்துக் கொண்டால்தான் திராவிடர்களுக்கு நன்மையேற்படும்... “ என்று மிகத் தெளிவாகத் திராவிட நாட்டுப் பிரிவினைக் கருத்தை வெளியிட்டார். ஆனால், யானை தன் தலையில் மண்ணை வாரிப் போட்டுக் கொள்வது போல், காங்கிரசுக் கட்சியின் பெயரால் எண்ணற்ற இனத் துரோகிகள், நாட்டு விரோதிகள், கைக்கூலிகள், அப்பாவிகள்... திராவிட நாட்டைக் காந்தியின் தலைமையிலமையும் இந்தியாவுடன் சேர்த்தே அமைத்திட்டார்கள். இல்லாவிட்டால், இலங்கையில் திராவிட இனத்தவர் வெட்டியும், சுட்டும், எரித்தும் கொலை செய்யப் படுவது கண்டும் இராணுவத்தை அனுப்பாதிருக்கும் அனாதை நிலை திராவிடர்க்கு ஏற்பட்டிருக்குமா? - தமிழினத் தலைவர் பெரியார் ஈ.வே.ரா. கேட்டுக் கொண்டபடி இங்கிலாந்து நம்மை ஆண்டு கொண்டிருந்திருக்குமேயானால் இந்நேரம் சிங்களவர் இருந்த இடம் தெரியாமல் பேரழிவுக்கு உள்ளாகும் படி ஐரோப்பாவின் பெரும்படைகள் பாதுகாப்பிற்கு வந்திருக்காதா?' இப்போது, வட இந்தியர்கள் ‘இலங்கை வாழ் தமிழரின் பிறச்சினை’ என்றுதான் கூறுகிறார்களே தவிர; ‘இலங்கை வாழ் இந்தியரின் பிறச்சினை’ என்று குறிப்பிடவே யில்லை. இந்த நிலையிலும் மானங்கெட்ட தமிழர்கள் பலராக வட இந்திய ஆட்சிக்கு வால் பிடிக்கிறார்கள். வடநாட்டு அரசை வாழ்த்தி, வணங்கிக் கும்பிட்டுக் கைகட்டிச் சேவகம் செய்யும் பிச்சைக்காரப் புத்தியைத் தமிழ்நாட்டை விட்டு எப்படி ஓட்ட முடியும்? தமிழர்களுக்குப் பகைவர்களோ! எதிரிகளோ! வட இந்தியாவில் இல்லை; தமிழ் நாட்டில் வாழும் வட இந்திய அரசியல் வாதிகளின் கைக்கூலித் தமிழர்களே தமிழினப் பகைவர்கள்! தமிழின விரோதிகள்! எனவே, முதலில் உள்நாட்டுப் போராட்டங்களால், போர்களால் வட இந்தியர் போடும் எலும்புக்கு வாலாட்டும் நாய்களாக இருக்கும் தமிழர்களைத் திருத்த வேண்டும்’ என்று எம் தந்தை கூறியதை மட்டுமே இங்கு கூறிட விரும்புகிறேன்.